En liten, avlang, blank, rødbrun løpebille. Hodet er kort og bredt med middelsstore fasettøyne, antennene noe over halvparten så lange som kroppen, maksillarpalpenes ytre ledd lite og tynt. Pronotum er hjerteformet med markerte bakhjørner, bredere enn langt, med en bred midtfure, tett og grovt punktert ved roten. Dekkvingene er rundede med rader av nokså grove punkter.